钦定古今图书集成/理学汇编/文学典/第105卷 > 郭造卿
## 钦定古今图书集成/理学汇编/文学典/第105卷 > 郭造卿

按《福建通志》：“造卿，字建初，福清人。以选贡入成均。其
诗文苍丽该洽，将军戚继光礼为上客，从之塞上十
馀年，九边三辅，厄塞平险，历历如指诸掌。造卿豪爽，
交游尽势贵，而不轻受人怜，许人一诺，即生死以之，
名闻当世。所著《燕史》《永平志》《卢龙塞略》《玉融古史》诸
书及诗文百馀万言。”